**יואב אליאסי** (נולד ב-22 בנובמבר 1977) המוכר בשם הבמה **הצל**, הוא ראפר, אושיית רשת, בלוגר ופעיל פוליטי וחברתי ימני ישראלי. נודע בעיקר בזכות עבודתו המשותפת עם הראפר סאבלימינל במסגרת הצמד "סאבלימינל והצל". החל מ-2014, הצל נודע גם עקב פעילות חברתית, הסברתית ופוליטית ימנית אשר הוא מגדיר כקיצונית בעיקר על ידי העלאת פוסטים בעלי אופי ימני-פוליטי ברשתות חברתיות.

גבר גבר.

נעוריו
------

אליאסי נולד בצפת וחודשים ספורים לאחר לידתו עברה משפחתו מצפת לתל אביב. בצעירותו נהג אליאסי להאזין לראפ מטאל ובהדרגה גילה עניין בראפ השחור. הוא סבל מדיסלקסיה ועבר בין בתי ספר רבים. בגיל 15 הכיר את קובי שמעוני (שלימים ייוודע בשם הבמה "סאבלימינל") והחל לקיים עימו שיתוף פעולה מוזיקלי. משפחתו של אליאסי סבלה מקשיים כלכליים והסתבכות בפלילים של האב ששיאן היה בניסיון חיסול של אביו ב-1996 ובכניסתו לכלא. על כן, אליאסי נרתם לסייע לפרנסת משפחתו.

אליאסי התגייס לצה"ל כלוחם במערך ההגנה האווירית ובהמשך עבר לשרת בצריפין בתור מש"ק משמעת. במהלך שירות הקבע שלו בצה"ל הוא נהג להופיע עם שמעוני במועדונים בתל אביב. הוא הופיע עם כובע ומשקפי שמש. באותה תקופה החל לדבוק בו הכינוי "הצל", שהיווה שיכול אותיות לצה"ל היות שהסתיר את זהותו.

קריירה מוזיקלית
---------------

אליאסי פרץ לתודעה הציבורית עם הצלחתו של האלבום המשותף עם סאבלימינל: "האור והצל", מ-2002. בהמשך אותה שנה, הקים סאבלימינל את חברת התקליטים משפחת תאקט ואליאסי הוחתם על חוזה בחברה. בשנת 2004 הוציא אליאסי עם משפחת תאקט את האלבום "אולסטארז".

במשך מספר שנים שימש כשופט בתחרות החולצה הרטובה במועדון חשפנות ברחוב אלנבי בתל אביב. ב-2003 הכה אליאסי את הראפר סגול 59 בערב ראפ במועדון הבארבי, לאחר שהאחרון חיקה אותו בלעג באחד משיריו.

בקיץ 2007 הוציא הצל סינגל ראשון, גרסת ראפ לשירו של ג'קי מקייטן "מענטזת, לקראת אלבום הסולו הראשון שלו "לא שם זין". האלבום יצא בתחילת 2008 בלייבל של תאקט ובהפקת סאבלימינל, וכלל את הסינגלים "תן לזה זמן" שבו הוא מארח את סיוון ממשפחת תאקט, ואת "צל המוות", שיר פוליטי שבו הוא מארח את להקת סינרגיה. באלבום מתארחים גם אחיו של הצל, איתמר אליאסי, ובנוסף שי 360, איציק שמלי וגם מטרו שאחראי על רוב העיבודים וההפקות באלבום.

ב-2009 לא חידש הצל את חוזה ההקלטות עם משפחת תאקט בעקבות סכסוך עם סאבלימינל. הוא פתח עם הרכב הדאנס נוב חברת הפקות בשם "פרש רקורדס". ב-2012 השלים עם סאבלימינל וחזר להופיע איתו אך לאחר מכן הסתכסכו שוב[דרוש מקור].

בשנת 2013 הוציא הצל את הסינגל ״מה שאתה התחלת״ יחד עם אושרת זולטק. באותה השנה גם כתב את השיר "בייבידולס" על מועדון חשפנות בתל אביב.

הצל הופיע בתוכנית "מה שת'ה שומע" בערוץ 24 כחלק מהפאנל הקבוע.

בשנת 2011 נקלע לחובות והוכרז כפושט רגל.

בשנת 2014 הוציא הצל את הסינגל "דם אחד" לזכר ההרוגים במבצע צוק איתן ולמען החיילים שהשתתפו במבצע.

בשנת 2018 הוציא את הסינגלים "לוחם" ו"אתן הכל בשבילה", האחרון עם הזמר איציק שמלי.

בשנת 2019 לקראת הבחירות לכנסת העשרים ואחת הוציא את הסינגל "שם ז" כקמפיין בחירות למפלגת זהות.

בחודש מאי 2022, לקראת יום העצמאות ה-74 של ישראל, הצל הוציא סינגל בשם "מנגלים" בשיתוף פעולה עם סטטיק ובן אל, דולי ופן, ואגם בוחבוט.

בחודש יולי 2022 הצל הוציא סינגל בשם "פאפי" בשיתוף פעולה עם הזמר מושיקו מור.

בספטמבר 2022 הכריז עם סאבלימינל על סולחה אחרי נתק של יותר מעשור. בנובמבר אותה שנה, הכריזו השניים על מופעי איחוד אשר התקיימו בהיכל מנורה.

בינואר 2023 הוציא ביחד עם סאבלימינל, את הסינגל "VATOS LOCOS (ידיים באוויר)".

בשנת 2024 הוציא ביחד עם סאבלימינל ורביב כנר את השיר זה עלינו

פעילות פוליטית וחברתית
----------------------

יואב אליאסי בעימות עם מפגיני שמאל, יולי 2014
הצל מזוהה עם הימין בישראל. בתחילת מבצע צוק איתן, ביולי 2014, החל להשתתף בהפגנות ימין ולהעלות בפייסבוק פוסטים נגד השמאל והשמאל הרדיקלי בישראל. הוא מביע את דעותיו גם בתחומים חברתיים ואקטואליים נוספים. מדי פעם הוא משלב הומור בפוסטים שלו. על פי "דו"ח השנאה" של קרן ברל כצנלסון, עמוד הפייסבוק של הצל הוא אחד העמודים הבולטים בתחום זה ברשת החברתית, לפי כמות ביטויי השנאה המופיעים בו בתגובות של משתמשים לפוסטים.

במהלך מבצע צוק איתן קרא אליאסי לפוצץ הפגנת מחאה של פעילי שמאל בתל אביב. התקרית, שבה השתתפו גם ארגון להב"ה ולה פמיליה, הפכה אלימה. אליאסי אמר שהוא מתנגד לאלימות ושלא השתתף באלימות שפרצה בהפגנה.
במהלך המבצע ולאחריו התגבשה סביב הצל קבוצת תומכים ימנית שמכנה עצמה "האריות של הצל". הקבוצה דוגלת בפעולה ישירה מול ארגוני שמאל המתנגדים לפעילות צה"ל בשטחים או הפועלים נגד חיילי צה"ל.

בספטמבר 2014 הצל חיתן זוג הומוסקסואלי.

באוגוסט 2016 התפקד אליאסי למפלגת הליכוד ובהמשך עבר למפלגת זהות.

בשנת 2017 פרסמה נועה דרוקר, בעלת עסק, פוסט בפייסבוק המגנה את אלאור אזריה. בתגובה קרא אליאסי לעוקביו לגשת לדף העסק שלה ולהעניק לה דירוג נמוך. בעלת העסק תבעה את אליאסי ואת עוקביו, שלא קיבלו ממנה שירות אך הכפישו את העסק שלה. בית משפט השלום דחה את התביעה נגד אליאסי ופסק שמכפישיה ישלמו לה פיצויים בגין לשון הרע בערעור לבית המשפט המחוזי נפסק שעל אליאסי לפצות את דרוקר ב-38 אלף ש"ח. אליאסי הגיש בקשת רשות ערעור לבית המשפט העליון ובקשתו נדחתה, תוך חיובו בהוצאות בסך 7,500 ש"ח.

בעקבות תביעת לשון הרע שהוגשה נגדו חויב אליאסי באוקטובר 2020 בתשלום פיצוי בסך 5,000 ש"ח עקב דברים שכתב בדף פייסבוק שלו.
לאליאסי 540 אלף עוקבים בפייסבוק.

חיים אישיים
-----------

אליאסי מתגורר בתל אביב. יש לו 2 בנים ובת מהדוגמנית והזמרת לין מור (במקור פולינה פורושין), איתה הוציא את הסינגל "לוחם" ב-2018. השניים לא מגדירים עצמם כבני זוג במערכת יחסים. בתקופת הקורונה בשנת 2020 עברו להתגורר יחד. הוא אחיו הגדול של הראפר איתמר אליאסי, חבר ההרכב המוזיקלי "כלא שש".

נוהג לתעד את חייו ברשתות חברתיות ומתפעל מספר חשבונות המונים יחד כ-990 אלף עוקבים.

דיסקוגרפיה
----------

* האור והצל - (2002)
* אולסטארז - (עם משפחת תאקט, 2004)
* לא שם זין - (2008)

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **הצל** |

* הצל, ברשת החברתית פייסבוק
* הצל, ברשת החברתית אקס (טוויטר)
* הצל, ביישום טלגרם
* הצל, ברשת החברתית אינסטגרם
* הצל, סרטונים בערוץ היוטיוב
* הצל, במיזם "אישים" לתיעוד היצירה הישראלית
* הצל, במסד הנתונים הקולנועיים IMDb (באנגלית)
* הצל, באתר שירונט
* הצל, באתר MusicBrainz (באנגלית)
* הצל, באתר Discogs (באנגלית)
* הצל, דף שער בספרייה הלאומית
* רועי בהריר, סאבלימינל ושבעת הגמדים, באתר nrg‏, 13 במרץ 2009
* ערן סויסה, חבר, אתה לא חסר: ריאיון עם יואב אליאסי, באתר nrg‏, 4 במאי 2010
* עודד בן עמי, ‏"הצל" הציל צעירה מהתאבדות, באתר ‏מאקו‏, 20 בפברואר 2011
* ערן סויסה, הצל שלי ואני, באתר ישראל היום, 28 באוגוסט 2014
* אפרת לכטר, ‏"החננה במשקפיים יצר את הבריון", באתר ‏מאקו‏, 26 באוגוסט 2016 סרטונים
* אתר למנויים בלבד שיר ראובן, מסע למחוזות השנאה — שמונה חודשים לצד הצל, באתר הארץ, 31 במאי 2018
* תחיה ברק, ‏"יואב האמן מת. אני מנסה להחיות אותו עם מכות חשמל", באתר ‏מאקו‏, 21 במרץ 2019
* ערן סויסה, הצל: "אני באמת אוהב את המדינה הזאת. אולי יותר מדי", באתר ישראל היום, 3 באוקטובר 2019
* ערן סויסה, יכולה לקום היום קטינה ולהגיד שהיית איתה? "זה לא נשמע תלוש מהמציאות, כי פעם היה יותר קשה לדעת מה הגיל שלהן", באתר ישראל היום, 20 בינואר 2022

הערות שוליים
------------

1. ↑  מערכת וואלה! NEWS‏, קו קלאקס קלאן, באתר וואלה!‏, 22 באוגוסט 2002,  
גידי אביבי, אמינם, אבל מימין, באתר הארץ, 12 בספטמבר 2002,  
שי להב, סאבלימינל: איש גדול צריך לעשות צל, באתר ynet, 22 באפריל 2012
2. ↑   "0מאלני זאת קללה": מהפרובוקציות ועד הסירוב ליגאל עמיר - הצל לא מפחד להיות קיצוני, ראיון בערוץ "כאן - תאגיד השידור הישראלי", באתר יוטיוב (אורך: 12:45), 1 בספטמבר 2019
3. ↑  גלעד מורג, מפגיני שמאל הותקפו. הצל: "חינוך מחדש", באתר ynet, 13 ביולי 2014
4. ↑  גל מור, אתם לא רוצים להסתבך עם האריות של "הצל", מערכת חורים ברשת, 13 ביולי 2014
5. ↑  רחלי רוטנר, TECH‏, ילדי הצל, באתר וואלה!‏, 13 ביולי 2014
6. 1 2 3  טל אריאל אמיר, הצל שלי ואני: ריאיון עם הצל, באתר nrg‏, 25 בפברואר 2011
7. ↑  העמוד הרשמי של הצל
8. ↑  דור בביוף, ‏איפה שירתו הסלבס בצבא?, באתר ‏מאקו‏, 8 ביוני 2018
9. ↑  עומר ירדני, ההצלחה, הסכסוך - והפיוס: מאחורי הקלעים באיחוד של סאבלימינל והצל, באתר חדשות 13, 3 בפברואר 2023
10. ↑  ללכת עד הסוף, כתבת ארכיון ממעריב, ‏28 במאי 2003.
11. ↑  הייתי שופט במאה תחרויות של חולצה רטובה בחיים שלי, בעמוד הפייסבוק של הצל, 26 באוגוסט 2017
12. ↑  אתר למנויים בלבד שיר ראובן, מסע למחוזות השנאה - שמונה חודשים לצד הצל, באתר הארץ, 31 במאי 2018
13. ↑  עמוס אורן, סכסוך הראפרים גלש לאלימות, באתר ynet, 20 בנובמבר 2003
14. ↑  אור ברנע, פורק כעסים, באתר ynet, 10 ביולי 2007
15. ↑  אסף נבו, ‏אוזי מפציצה בקליפ "מה שאתה התחלת", באתר ‏מאקו‏, 16 בדצמבר 2013
16. ↑  אתר למנויים בלבד שרון שפורר, החיים בתוך מועדון החשפנות הנוצץ "בייבידולס", באתר הארץ, 19 ביוני 2013.
17. ↑  משה ליכטמן, ‏"הצל" בסכנת מאסר: לא מחזיר חובות לבנקים ולעיריית ת"א, באתר גלובס, 7 במרץ 2019
18. ↑  לילך סיגן, ימין ושמאל, תתעשתו, מעריב, 14 ביולי 2014, אוחזר ב-31 ביולי 2017
19. ↑  מערכת וואלה! NEWS‏, דוח: העמוד הכי מפיץ שנאה בפייסבוק - של הצל, באתר וואלה!‏, 14 באוקטובר 2015
20. ↑  דו"ח השנאה, קרן ברל כצנלסון
21. ↑  אלינור פוקס, ‏מי אתם "האריות" של "הצל"?, באתר ‏מאקו‏, 13 ביולי 2014
22. ↑  ירדן סקופ, פעילי ימין הכו פעילי שמאל בהפגנה בת"א, באתר הארץ, 12 ביולי 2014
23. ↑  יואב ליאסי, "הצל"‏, מה גרם לי להפגין מול השמאלנים, באתר וואלה!‏, 15 ביולי 2014
24. ↑  "הצל" יחתן זוג הומואים: "אהבו את המסר שלי", באתר ‏מאקו‏, 31 באוגוסט 2014
25. ↑  ynet, חבר חדש בליכוד: "הצל", יואב אליאסי, באתר ynet, 3 באוגוסט 2016
26. ↑  עו"ד אחז אגם | פסקדין, נדחתה תביעת לשון הרע נגד "הצל", באתר ynet, 10 באוגוסט 2020
27. ↑  תא (ת"א) 39830-09-17 נועה דרוקר נ' יואב אליאסי, ניתן ב-4 אוגוסט 2020
28. ↑  יורם ירקוני, "הצל" קרא לחרם צרכנים על בעלת עסק - ויפצה אותה בעשרות אלפי שקלים, באתר ynet, 1 בספטמבר 2022;  
רע"א 2030/22 יואב אליאסי נ' נועה דרוקר, ניתן ב־31 באוגוסט 2022
29. ↑  תא (פ"ת) 47698-02-17 גיל בנימין כהן נ' יואב אליאסי, ניתן ב-11 באוקטובר 2020
30. ↑  ליאור שלו, ‏"יואב ואני לא זוג. יותר כמו אחים", באתר ‏מאקו‏, 23 באוקטובר 2019
31. ↑  הילה מירו, השיר שלה: לין מור מצטלמת לשער "לאשה", באתר ynet, 7 בדצמבר 2008,  
צילום: אורי קריספין, ‏, באתר ONE,  
לין מור מ"צ'ייסר": "אני מפחדת שנתפזר אחרי הגמר", באתר ‏מאקו‏, 5 במרץ 2014

| לייבל משפחת תאקט |
| --- |
| אמנים | סאבלימינל • האולטראס • שרק וצוקוש • יאנג דיג'יי |
| חברים לשעבר | אילן בבילון • גבריאל בטלר • הצל • שי 360 • סיוון • בוסקילז • עומרי "69" סגל • דן "מטרו" פרבר • רון "סקיי" נשר • איציק שמלי • מור אפרת ביטון • אופיר מלול |
| אלבומים | ישראלים עצבניים אחד אחד • האור מציון • האור והצל • אולסטארז • חי • בדיוק כשחשבתם שהכל נגמר • איציק שמלי • לא שם זין • דף חדש • כולם רוצים את האמת • סיפור אהבה • Jew-Niversal • נלחם בשביל עצמי • הכל טוב • צבע לחיים • איזה לילה הולך להיות • בראש שלי |
| אלבומי אוסף | אני תל אביבי • פזצטא • היצירה שלי |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296983405171
* ISNI: 0000 0003 7271 9498
* MusicBrainz: b71a9f05-8fe3-4549-aa40-53c1c1b14ab8
* VIAF: 314892790
* WorldCat: viaf-314892790

 |